Awstraljan li kien għadu kemm irritorna d-dar wara btala f’Bali, spiċċa għamel intervent kirurġiku biex tneħħitlu brimba minn l-istonku tiegħu. Jidher li din il-brimba daħlet f’ġismu u damet ħajja għal tliet ijiem qabel tneħħiet. Il-brimba jidher li daħlet f’ġisem ir-raġel minn ferita żgħira riżultat ta’ operazzjoni ta’ ‘appendix’ u bdiet timxi minn zaqqu ‘l fuq bir-riżultat li ħalliet marka ħamra minn żaqqu sa sidru. Ir-raġel iddeskriva s-sensazzjoni li kien iħoss bħala waħda ta’ ħruq u li qatt qabel ma ħass bħala qabel. Meta kien għadu Bali, huwa kien mar f’ċentru mediku u ngħata mediċina kontra gidma ta’ insett. Iżda meta aktar kmieni din il-ġimgħa huwa rritorna l-Awstraljan, it-tobba kellhom joperawh biex neħħewlu l-brimba. Ir-raġel stqarr li lanqas qatt ma immaġina dan filwaqt li sħabu issa bdew isejħulu “Spiderman”.